Fimski festival TRIBECA 2004 - 2004-05-18
Više od 200 igranih i dokumentarnih filmova, iz gotovo 40 zemalja, predstavljeno je na trećem filmskom festivalu Tribeca u New Yorku.
Ovaj filmski festival, nazvan prema jednom dijelu Manhattana, pokrenuo je glumac Robert de Niro, zajedno sa svojim poslovnim partnerima. Njegova ideja je bila da pokretanjem festivala ponovo oživi dio grada koji se nalazi neposredno uz mjesto gdje su nekada stajala dva tornja Svjetskog Trgovinskog Centra. Već do svoje treće godine, festival je prerastao u veliki medjunarodni dogadjaj - koji sda nudi po nešto za svaki ukus... od političkih dokumentaraca do filmskih drama, uz diskusije sa autorima. U isto vrijeme to je porodični festival, vašar, pa i mjesto oproštajne zabave za popularnu tv seriju Prijatelji... Idealan festival je poput velike šatre otvorene za svakoga, kaže izvršni direktor festivala, Peter Scarlet: Imamo filmove čiji su autori 90-godišnjaci, ali i one koje su pravili 10-godišnjaci. Neke od filmova pravili su ljudi iz obližnje ulice, ali i one koje su pravili ljudi preko svijeta. Ovo je zaista intenacionalan grad. Ljudi dolaze odasvud. To je filmsko raskršće i svjetsko raskršće kao što je već stotinama godina. Gospodin Scarlet kaže da ove godine festival čija je ideja bila da zaliječi rane NewYorku - sada ima specijalan zadatak da Amerikancima predstavi kulturu Srednjeg Istoka. Dijelom i zbog onoga što se desilo 11. septembra, smatrao sam važnim da dovedem ovamo i filmove sa Srednjeg Istoka. Prošle godine imali smo na programu prva dva afganistanska filma koja su ikada učestvovala na nekoj smotri.Ove godine imamo tri iračka programa, uključujući i prve iračke dokumentarce snimljene nakon Saddama Husseina. Iransko-američka rediteljka Yassamin Maleknasr pohvalila je želju ovog festivala da ljudima proširi razumijevanje o svijetu. Često sedruge zemlje i drugi narodi posmatraju kroz vizuru stereotima koje stvaraju mediji... Imate samo već gotove slike... Mislim da mediji treba da igraju mnogo pozitivniju i važniju ulogu nego što su je imali do sada. Vjerujem da dokumentarci tome mogu mnogo pomoći - jer pokazuju stvarnu sliku o nama, jer pokazuju drugačiju sliku. I u Amerikancima i u Irancima i u Evropljanima ima mnogo ljudskosti, ja mislim. Svi mi imamo srca, volimo, plačemo i brinemo o istim stvarima. Možda treba da se umijemo da bismo bolje vidjeli jedni druge. Jedan od najupečatljivijih filmova ove godine, i pobjednik u kategoriji dokumentaraca je izraelsko-holandska koprodukcija Arnina djeca. Mladi izraelski reditelj, Juliano Mer Khamis, pripovijeda o veoma ličnom iskustvu. Kao dječak, proveo je 7 godina sa djecom iz jedne teatarske grupe koju je njegova majka Arna osnovala kao dio alternativnog sistema obrazovanja na okupiranoj Zapadnoj Obali. Prije dvije godine, njegova je majka umrla, a on se vraća na Zapadnu Obalu da pronadje svoje nekadašnje drugove... Prema ocjeni New York Timesa, za samo 3 godine filmski festival Tribeca postao je jedna od najbrže rastućih kulturnih institucija u new Yorku i najvjerovatnije će biti medju najvažnijim dijelovima budućeg kulturnog centra planiranog za izgradnju uz mjesto gdje su se srušili tornjevi Svjetskog Trgovinskog Centra.